CELEX: 32015D1310
Language: sl
Date: 2015-07-28 00:00:00
Title: Izvedbeni sklep Komisije (EU) 2015/1310 z dne 28. julija 2015 o spremembi Priloge I k Odločbi 2009/177/ES v zvezi s statusom brez bolezni za celotno ozemlje Hrvaške za bolezen, ki jo povzroča Koi herpes virus (KHV) (Besedilo velja za EGP)

30.7.2015   
            
            
               SL
            
            
               Uradni list Evropske unije
            
            
               L 200/17
            
         IZVEDBENI SKLEP KOMISIJE (EU) 2015/1310
   z dne 28. julija 2015
   o spremembi Priloge I k Odločbi 2009/177/ES v zvezi s statusom brez bolezni za celotno ozemlje Hrvaške za bolezen, ki jo povzroča Koi herpes virus (KHV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) ter zlasti člena 49(1) in (3) Direktive,
   ob upoštevanju naslednjega:
   
               (1)
            
            
               V Odločbi Komisije 2009/177/ES (2) je določen seznam držav članic, območij in kompartmentov, za katere se uporabljajo odobreni programi za nadziranje ene ali več neeksotičnih bolezni iz dela II Priloge IV k Direktivi 2006/88/ES. V Odločbi 2009/177/ES je določen tudi seznam držav članic, območij in kompartmentov, ki so razglašeni za proste ene ali več navedenih bolezni.
            
         
               (2)
            
            
               V delu C Priloge I k Odločbi 2009/177/ES je določen seznam držav članic, območij in kompartmentov, ki so razglašeni za proste ene ali več navedenih neeksotičnih bolezni.
            
         
               (3)
            
            
               Hrvaška je Komisiji predložila izjavo za priznanje statusa brez bolezni, ki jo povzroča Koi herpes virus (KHV), za celotno ozemlje Hrvaške. Iz predloženih informacij je razvidno, da Hrvaška v skladu s členom 49(1) Direktive 2006/88/ES izpolnjuje pogoje za takšno izjavo, določene v delu I Priloge V k navedeni direktivi.
            
         
               (4)
            
            
               Poleg tega dodatne informacije, predložene Komisiji, kažejo, da je Hrvaška uvedla ustrezne varovalne pasove, ki vključujejo dele povodij rek Donave in Save, da bi preprečila pasivni vnos iz sosednjih držav članic ali sosednjih tretjih držav, ki ne veljajo za proste KHV. Ta povodja morajo zaradi epidemiološkega stanja v zvezi s KHV v sosednjih državah veljati za območja z visokim tveganjem, na katerih je treba izvajati ciljno usmerjeno nadziranje, v skladu z zahtevami, sprejetimi na podlagi člena 49(3) Direktive 2006/88/ES.
            
         
               (5)
            
            
               Informacije, ki jih je predložila Hrvaška, kažejo, da predložena izjava izpolnjuje vse zahteve za izjavo o statusu brez bolezni države članice, ki so določene v Direktivi 2006/88/ES in Odločbi 2009/177/ES. Zato bi bilo treba celotno ozemlje Hrvaške razglasiti za prosto bolezni, ki jo povzroča Koi herpes virus (KHV).
            
         
               (6)
            
            
               Del C Priloge I k Odločbi 2009/177/ES bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Del C Priloge I k Odločbi 2009/177/ES se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 28. julija 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  Odločba Komisije 2009/177/ES z dne 31. oktobra 2008 o izvajanju Direktive Sveta 2006/88/ES v zvezi s programi za nadziranje in izkoreninjenje ter statusom brez bolezni držav članic, območij in kompartmentov (UL L 63, 7.3.2009, str. 15).
   
      PRILOGA
      V delu C Priloge I k Odločbi 2009/177/ES se vrstica v zvezi z boleznijo, ki jo povzroča Koi herpes virus (KHV), nadomesti z naslednjim:
      
         
                     „Bolezen, ki jo povzroča Koi herpes virus (KHV)
                  
                  
                     Hrvaška
                  
                  
                     HR
                  
                  
                     Celotno ozemlje
                  
               
                     Irska
                  
                  
                     IE
                  
                  
                     Celotno ozemlje
                  
               
                     Združeno kraljestvo
                  
                  
                     UK
                  
                  
                     Ozemlje Severne Irske“